open-index/open-wikipedia-markdown huggingface dataset:
Οργανισμός της Συνθήκης Συλλογικής Ασφαλείας

Ο **Οργανισμός της Συνθήκης Συλλογικής Ασφαλείας** (**ΟΣΣΑ**, ρωσικά: Организация Договора о коллективной безопасности, ОДКБ) είναι διακυβερνητική στρατιωτική συμμαχία που υπεγράφη στις 15 Μαΐου 1992. Το 1992, έξι μετασοβιετικά κράτη που ανήκουν στην Κοινοπολιτεία Ανεξάρτητων Κρατών - η Ρωσία, η Αρμενία, το Καζακστάν, το Κιργιζιστάν, το Τατζικιστάν και το Ουζμπεκιστάν - υπέγραψαν τη Συνθήκη Συλλογικής Ασφάλειας (που αναφέρεται επίσης ως *Σύμφωνο της Τασκένδης*, «Ташкентский пакт», ή *Συνθήκη της Τασκένδης*, «Ташкентский договор»).

Άλλα τρία μετασοβιετικά κράτη - το Αζερμπαϊτζάν, η Λευκορωσία και η Γεωργία - υπέγραψαν το επόμενο έτος και η συνθήκη τέθηκε σε ισχύ το 1994. Πέντε χρόνια αργότερα, έξι από τα εννέα κράτη, εκτός από το Αζερμπαϊτζάν, τη Γεωργία και το Ουζμπεκιστάν, συμφώνησαν να ανανεώσουν τη συνθήκη για πέντε ακόμη χρόνια και το 2002 τα έξι κράτη συμφώνησαν να δημιουργήσουν τον *Οργανισμό της Συνθήκης Συλλογικής Ασφαλείας* ως στρατιωτική συμμαχία. Το Ουζμπεκιστάν επανήλθε στον ΟΣΣΑ το 2006, αλλά αποσύρθηκε το 2012. Ο Νικολάι Μπορντιούζα διορίστηκε γενικός γραμματέας του νέου οργανισμού. Στις 23 Ιουνίου 2006, το Ουζμπεκιστάν έγινε πλήρες μέλος του ΟΣΣΑ και η ένταξή της επικυρώθηκε από το κοινοβούλιο του Ουζμπεκιστάν στις 28 Μαρτίου 2008. Ανέστειλλε τη συμμετοχή του το 2012. Ο ΟΣΣΑ είναι παρατηρητής στη Γενική Συνέλευση των Ηνωμένων Εθνών.

Ο καταστατικός χάρτης του ΟΣΣΑ επιβεβαίωσε την επιθυμία όλων των συμμετεχόντων κρατών να απέχουν από τη χρήση ή την απειλή βίας. Οι υπογράφοντες δεν θα είναι σε θέση να ενταχθούν σε άλλες στρατιωτικές συμμαχίες ή σε άλλες ομάδες κρατών, ενώ η επιθετικότητα εναντίον ενός υπογράφοντος θα θεωρηθεί ως επιθετικότητα εναντίον όλων. Για το σκοπό αυτό, ο ΟΣΣΑ διοργανώνει ετήσιες ασκήσεις στρατιωτικής διοίκησης ώστε τα κράτη του ΟΣΣΑ να έχουν την ευκαιρία να βελτιώσουν τη συνεργασία μεταξύ των οργανώσεων. Μια στρατιωτική άσκηση του ΟΣΣΑ που ονομάζεται «Ρουμπέζ 2008» φιλοξενήθηκε στην Αρμενία, όπου συνολικά 4.000 στρατεύματα από τα επτά συστατικά μέλη του ΟΣΣΑ διεξήγαγαν επιχειρησιακή, στρατηγική και τακτική εκπαίδευση με έμφαση στην προώθηση της αποδοτικότητας του συλλογικού στοιχείου ασφάλειας της σύμπραξης ΟΣΣΑ. Η μεγαλύτερη από αυτές τις ασκήσεις πραγματοποιήθηκε στη Νότια Ρωσία και την Κεντρική Ασία το 2011, αποτελούμενη από περισσότερα από 10.000 στρατεύματα και 70 πολεμικά αεροσκάφη.

Επίσης, η Ρωσία έχει κερδίσει το δικαίωμα να ασκήσει βέτο στη δημιουργία νέων ξένων στρατιωτικών βάσεων στα κράτη-μέλη του Οργανισμού της Συνθήκης Συλλογικής Ασφάλειας (ΟΣΣΑ). Για την ανάπτυξη στρατιωτικών βάσεων μιας τρίτης χώρας στην επικράτεια των κρατών μελών του ΟΣΣΑ, είναι αναγκαία η επίσημη συναίνεση όλων των μελών της. Ο ΟΣΣΑ χρησιμοποιεί το σύστημα «εκ περιτροπής προεδρίας» στο οποίο η χώρα που προεδρεύει στον ΟΣΣΑ εναλλάσσεται κάθε χρόνο.

## Μέλη

### Πρώην μέλη

## Διατελέσαντες Γενικοί Γραμματείς

## Παραπομπές


## Εξωτερικοί σύνδεσμοι

*

Ο
Οι Αντίζηλοι (τηλεοπτική σειρά)

***Οι αντίζηλοι*** (αγγλικά: The Persuaders) ήταν έγχρωμη τηλεοπτική σειρά δράσης, περιπέτειας και κωμωδίας, με πρωταγωνιστές τον Ρότζερ Μουρ και τον Τόνι Κέρτις. Προβλήθηκε στο τηλεοπτικό δίκτυο ABC των ΗΠΑ και στο ITV της Μεγάλης Βρετανίας την σεζόν 1971-1972. Τα γυρίσματα της σειράς έγιναν στη Γαλλία, στην Ιταλία και στη Μεγάλη Βρετανία, από τον Μάιο του 1970 έως τον Ιούνιο του 1971.

## Υπόθεση

Ο Άγγλος λόρδος Μπρετ Σενκλαίρ και ο Αμερικάνος Ντάνι Γουάιλντ είναι δύο πλούσιοι πλέιμποϊ, που συνεργάζονται με τον δικαστή Φούλτον για να ερευνήσουν τα εγκλήματα που η αστυνομία δεν μπορεί να επιλύσει. Αυτοί οι δύο άνδρες είναι εντελώς αντίθετοι, αλλά γίνονται πολύ καλοί φίλοι μέσα από τις περιπέτειες τους, και συνεχώς διακινδυνεύουν τη ζωή τους ο ένας για τον άλλο.

## Χαρακτήρες
* ***Ντάνι Γουάιλντ*** (Τόνι Κέρτις).
Μεγάλωσε στις φτωχογειτονιές της Νέας Υόρκης, κάτι που διαμόρφωσε και τον χαρακτήρα του. Δραπέτευσε από αυτές τις γειτονίες κατατασσόμενος στο πολεμικό ναυτικό των ΗΠΑ και αργότερα έγινε εκατομμυριούχος, επενδύοντας σε επιχειρήσεις πετρελαίου. Ο ίδιος ο Κέρτις είχε μια πολύ δύσκολη παιδική ηλικία στο Μπρονξ και υπηρέτησε στο πολεμικό ναυτικό των ΗΠΑ. Ήταν 46 ετών όταν πρωταγωνίστησε τους *Αντίζηλους*, αλλά εκτέλεσε όλα τα ακροβατικά και τις σκηνές μάχης μόνος του.

* ***Λόρδος Μπρετ Σενκλαίρ*** (Ρότζερ Μουρ).
Είναι Βρετανός ευγενής, με σπουδές στο Χάροου και στην Οξφόρδη, πρώην αξιωματικός του Στρατού. Επίσης είναι πρώην οδηγός αγωνιστικών αυτοκινήτων.

## Παραπομπές


## Εξωτερικοί σύνδεσμοι
*  
* The Persuaders https://archive.org/details/the-persuaders-1971-72

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές της American Broadcasting Company
Σουμεϊλού Μπουμπεγιέ Μαϊγκά

Ο **Σουμεϊλού Μπουμπεγιέ Μαϊγκά** (Soumeylou Boubèye Maïga, γαλλικά: sumelu bubɛj maiga,   8 Ιουνίου 1954-21  Μαρτίου 2022) ήταν Μαλινέζος πολιτικός και πρωθυπουργός του Μάλι από το 2017 έως το 2019. Αρχηγός της Συμμαχίας για την Αλληλεγγύη στο Μάλι, στο παρελθόν υπηρέτησε στην κυβέρνηση του Μαλί ως υπουργός Εξωτερικών υπό την προεδρία του Αμαντού Τουμανί Τουρέ από τις 5 Απριλίου 2011 ως το πραξικόπημα που έγινε τον Μάρτιο του 2012. Αργότερα διετέλεσε υπουργός Άμυνας από το 2013 έως το 2014 και ήταν Γενικός Γραμματέας της Προεδρίας από το 2016 έως το 2017.

## Πολιτική καριέρα
Ως Πρώτος αντιπρόεδρος του ADEMA-PASJ, ο Μαϊγκά αποφάσισε να μην στηρίξει τον Πρόεδρο Αμαντού Τουρέ στην εκστρατεία για την επανεκλογή του τον Απρίλιο του 2007, ερχόμενος σε αντίθεση με το κόμμα του, με αποτέλεσα την διαγραφή του από αυτό.

Μετά τη νίκη του Ιμπραΐμ Μπουμπακάρ Κεϊτά  στις προεδρικές εκλογές του 2013, ο Μαϊγκά διορίστηκε στην κυβέρνηση ως υπουργός Άμυνας, στις 8 Σεπτεμβρίου 2013. . Μετά την ήττα του στρατού από τους αντάρτες Τουαρέγκ στο Κιντάλ τον Μάιο του 2014, αντικαταστάθηκε ως υπουργός από τον Μπα Εντάο. Αν και κάποιοι τον κατηγορούσαν για την ήττα, άλλοι πίστευαν ότι χρησιμοποιήθηκε ως αποδιοπομπαίος τράγος.

Ο Maïga ορίστηκε πρωθυπουργός στις 30 Δεκεμβρίου 2017. Παραιτήθηκε στις 18 Απριλίου 2019 εν μέσω δημόσιων διαμαρτυριών μετά τη σφαγή του Ogossagou.

Στις 26 Αυγούστου 2021, ο Μαϊγκά τέθηκε υπό ένταλμα σύλληψης, από το κατηγορητήριο του Ανώτατου Δικαστηρίου του Μάλι, στην περίπτωση αγοράς προεδρικού αεροπλάνου κατά την προεδρία του Ιμπραΐμ Μπουμπακάρ Κεϊτά.

Πέθανε σε νοσοκομείο στην Μπαμακό στις 21 Μαρτίου 2022 σε ηλικία 67 ετών.

## Παραπομπές

Κατηγορία:Πρωθυπουργοί του Μάλι
Λαϊκό Μέτωπο για την Αλλαγή και την Απελευθέρωση

Το **Λαϊκό Μέτωπο για την Αλλαγή και την Απελευθέρωση** (αραβικά: الجبهة الشعبية للتحرير والتغيير) είναι ένας συνασπισμός πολιτικών κομμάτων της Συρίας και αποτελούσε την επίσημη πολιτική αντιπολίτευση στο πλαίσιο του Λαϊκού Συμβουλίου της Συρίας, του κοινοβουλίου του κράτους.

## Ιστορία
Το μέτωπο δημιουργήθηκε τον Αύγουστο του 2011. Ο ηγέτης του συνασπισμού Καντρί Τζαμίλ δήλωσε ότι υπήρξαν πολλές παραβιάσεις υπέρ του αντιπάλου τους, του Εθνικού Προοδευτικού Μετώπου, στις κοινοβουλευτικές εκλογές του 2012. Το Λαϊκό Μέτωπο για την Αλλαγή και την Απελευθέρωση συγκέντρωσε το Κόμμα Λαϊκής Θέλησης του Τζάμιλ, το Συριακό Κοινωνικό Εθνικιστικό Κόμμα του Αλί Χαϊντάρ και άλλους. Επέκτινε το κυβερνών κόμμα μερικές φορές, ιδιαίτερα μετά τις κοινοβουλευτικές εκλογές του 2012, όταν ο Καντρί Τζαμίλ αμφισβήτησε τη διαφάνεια της ψηφοφορίας και αποφάσισε να εγκαταλείψει τη θέση του ανάλογα με την απάντηση της κυβέρνησης και ένα μέλος του ΣΚΕΚ διαμαρτυρήθηκε για την κυριαρχία του κόμματος Μπάαθ στο κοινοβούλιο.

Ο αρχηγός του Συριακού Κοινωνικού Εθνικιστικού Κόμματος, Αλί Χαϊντάρ, ανακοίνωσε στις 6 Μαΐου 2014 ότι το κόμμα του αποχώρησε από το Λαϊκό Μέτωπο για την Αλλαγή και την Απελευθέρωση για μια διαφορά στις θέσεις στις προεδρικές εκλογές του 2014. Το ΣΚΕΚ υποστήριξε την επανεκλογή του Μπασάρ αλ Άσαντ. Στις 10 Αυγούστου 2014, το υπόλοιπο Λαϊκό Μέτωπο υπέγραψε Μνημόνιο Κατανόησης με την Εθνική Επιτροπή Συντονισμού για τη Δημοκρατική Αλλαγή, ζητώντας «μια ολοκληρωμένη αλλαγή βάσης, η οποία σημαίνει τη μετάβαση από το σημερινό αυταρχικό καθεστώς σε ένα δημοκρατικό πλουραλιστικό σύστημα μέσα σε ένα δημοκρατικό πολιτικό κράτος που βασίζεται στην αρχή της ίσης ιθαγένειας σε όλους τους Σύρους ανεξάρτητα από την εθνική, θρησκευτική και σεκταρική τους ταυτότητα».

## Παραπομπές


Κατηγορία:Πολιτικά κόμματα της Συρίας
Κόμμα Λαϊκής Θέλησης

Το **Κόμμα Λαϊκής Θέλησης** (αραβικά: الإرادة الشعبية) είναι πολιτικό κόμμα στη Συρία.

## Ηγεσία
Σε οργανωτικό επίπεδο, το Κόμμα Λαϊκής Θέλησης λειτουργεί με βάση το δημοκρατικό συγκεντρωτισμό. Παρ 'όλα αυτά, δεν προβλέπονται καθήκοντα Γενικού Γραμματέα, αλλά μια συλλογική ηγεσία των μελών του Κεντρικού Συμβουλίου που εκλέγονται στη Γενική Διάσκεψη. Το Κεντρικό Συμβούλιο εκλέγει τα μέλη του Προεδρείου και τα μέλη της Γραμματείας για τις ημερήσιες εργασίες.

## Παραπομπές


## Εξωτερικοί σύνδεσμοι
*

Κατηγορία:Πολιτικά κόμματα της Συρίας
Κάτια Κίπινγκ

Η **Κάτια Κίπινγκ** (, 18 Ιανουαρίου 1978) είναι Γερμανίδα πολιτικός (Η Αριστερά). Από το 2005 είναι μέλος της Ομοσπονδιακής Βουλής και από το 2012, μαζί με τον Μπερντ Ρίξινγκερ, πρόεδρος του κόμματος Η Αριστερά.

Προτού εκλεγεί στην Μπούντεσταγκ το 2005, η Κίπινγκ ήταν με το ΚΔΣ στη Βουλή του ομόσπονδου κρατιδίου της Σαξονίας, όπου από το 2003 ανήκε στην εκτελεστική επιτροπή της κοινοβουλευτικής ομάδας. Από την ίδρυση του κόμματος Η Αριστερά το 2007 μέχρι την εκλογή της ως προέδρου, υπήρξε αναπληρώτρια πρόεδρος του κόμματος. Η Κίπινγκ δεν συγκαταλέγεται ούτε στη ρεφορμιστική ούτε στην αριστερή πτέρυγα του κόμματος. Είναι φίλα προσκείμενη στη Χειραφετητική Αριστερά (Emanzipatorische Linke), ένα ρεύμα τοποθετημένο ιδεολογικά στο κέντρο του κόμματος.

## Παραπομπές


## Εξωτερικοί σύνδεσμοι
* 
*  

Κατηγορία:Γερμανοί πολιτικοί
Κατηγορία:Πολιτικοί του Die Linke
Κατηγορία:Ανατολικογερμανοί
Σημαία της Κορεατικής Ενοποίησης

Η **Σημαία της Κορεατικής Ενοποίησης** (κορεατικά: 한반도기) είναι μια σημαία σχεδιασμένη να αντιπροσωπεύει όλη την Κορέα όταν η Βόρεια και η Νότια Κορέα συμμετέχουν ως μία ομάδα σε αθλητικές εκδηλώσεις. Το φόντο είναι λευκό. Στο κέντρο υπάρχει μια μπλε σιλουέτα της κορεατικής χερσονήσου, συμπεριλαμβανομένης της νήσου Τζέτζου προς τα νοτιοδυτικά και της νήσου Ούλουνγκντο, όπως και των νήσων Ντόκντο στα ανατολικά, που προστέθηκαν το 2003.

## Παραπομπές


## Εξωτερικοί σύνδεσμοι
* Explanation and detailed design of the Korean Unification Flag

Κορεα
Κατηγορία:Κορέα
Εθνικός Συνασπισμός για τις Συριακές Επαναστατικές και Αντιπολιτευτικές Δυνάμεις

Ο **Εθνικός Συνασπισμός για τις Συριακές Επαναστατικές και Αντιπολιτευτικές Δυνάμεις** (αραβικά: الائتلاف الوطني لقوى الثورة والمعارضة السورية), γνωστός και ως **Συριακός Εθνικός Συνασπισμός** (αραβικά: الائتلاف الوطني السوري), ήταν ένας συνασπισμός της αντιπολίτευσης στο Συριακό Εμφύλιο Πόλεμο που ιδρύθηκε στη Ντόχα του Κατάρ, το Νοέμβριο του 2012. Ο μετριοπαθής πρώην ιμάμης του Τζαμί της Ουμαγιάντ στη Δαμασκό, Μοάζ αλ Χατίμπ, εξελέγη πρόεδρος του συνασπισμού και παραιτήθηκε στις 21 Απριλίου 2013. Ο Ριάντ Σεΐφ και ο Σουχεΐρ Ατασί, δύο σημαντικοί δημοκρατικοί ακτιβιστές και ο τελευταίος ένας κοσμικός υπερασπιστής των ανθρωπίνων δικαιωμάτων, εξελέγησαν αντιπρόεδροι. Η θέση ενός τρίτου αντιπροέδρου παρέμεινει κενή για να εκλεγεί Κούρδος. Ο Μουσταφά Σαμπάγκ εξελέγη γενικός γραμματέας του συνασπισμού. Ο συνασπισμός διέθετε συμβούλιο 114 εδρών, αν και δεν ήταν πλήρες.

Στις 31 Μαΐου 2013, ο συνασπισμός έδωσε συμμετοχή σε 15 εκπροσώπους του Ελεύθερου Συριακού Στρατού, επιτρέποντας την άμεση εκπροσώπηση των ανταρτών από τη Συρία σε μια πολιτική ομάδα για πρώτη φορά. Στις 6 Ιουλίου, ο συνασπισμός εξέλεξε νέα ηγεσία. Ο Αχμάντ Ασί αλ Τζαρμπά εξελέγη πρόεδρος και ο Ανάς αλ Τζαμπντά εξελέγη γενικός γραμματέας. Στις 14 Σεπτεμβρίου 2013, ο Εθνικός Συνασπισμός επέλεξε τον Αχμάντ Τουμά ως πρωθυπουργό μιας προσωρινής κυβέρνησης για τη Συρία. Στις 25 Σεπτεμβρίου 2013, μερικές ισλαμικές ομάδες απέρριψαν τον Συριακό Εθνικό Συνασπισμό, δηλώνοντας ότι «Όλες οι ομάδες που σχηματίστηκαν στο εξωτερικό χωρίς να επιστρέψουν στη χώρα δεν μας αντιπροσωπεύουν».

## Ιστορία
Ως αποτέλεσμα του εμφυλίου πολέμου, σχηματίστηκε εναλλακτική κυβέρνηση από την αντιπολίτευση (κυβέρνηση του Συριακού Εθνικού Συνασπισμού) το Μάρτιο του 2012. Εκπρόσωποι αυτής της κυβέρνησης προσκλήθηκαν για να καταλάβουν την έδρα της Συρίας στον Αραβικό Σύνδεσμο στις 28 Μαρτίου 2013 . Ο συνασπισμός της αντιπολίτευσης αναγνωρίζεται ως "μοναδικός εκπρόσωπος του συριακού λαού" από αρκετές χώρες όπως οι ΗΠΑ
, η Γαλλία, η Ισπανία και το Ηνωμένο Βασίλειο. Πρώτος πρόεδρος του Εθνικού Συνασπισμού για τις Συριακές Δυνάμεις της Επανάστασης και της Αντιπολίτευσης είναι ο Χαλέντ Χότζα στις 4 Ιανουαρίου 2015, ο οποίος εξελέγη σε κλειστή ψηφοφορία στην Κωνσταντινούπολη,και πρωθυπουργός ανέλαβε ο Αχμάντ Σαλέχ Τουμά. Από τις 6 Μαΐου 2017 πρόεδρος του Εθνικού Συνασπισμού είναι ο Ριάντ Σεΐφ και αντιπρόεδρος ο Μουαφάκ Νιραμπιά.

## Διεθνής αναγνώριση

## Ηγεσία
### Πρόεδροι

### Συριακή Μεταβατική Κυβέρνηση
Στη διάρκεια διάσκεψης στην Κωνσταντινούπολη στις 19 Μαρτίου 2013, τα μέλη του Εθνικού Συνασπισμού εξέλεξαν τον Γκασάν Χίτο (Ghassan Hitto)  ως πρωθυπουργό μιας μεταβατικής κυβέρνησης για τη Συρία. Ο Χίτο ανακοίνωσε ότι θα σχηματιστεί κυβέρνηση τεχνοκρατών , που θα περιελάμβανε από 10 ως 12 υπουργεία. Ο Ελεύθερος Συριακός Στρατός θα επέλεγε τον υπουργό Άμυνας. Προσωρινός πρωθυπουργός είναι ο Τζαγουάντ Αμπού Χατάμπ (γεννημένος το 1962) από τις  17 Μαΐου 2016.

## Παραπομπές


## Εξωτερικοί σύνδεσμοι
*

Κατηγορία:Πολιτική της Συρίας
Κατηγορία:Συριακός Εμφύλιος Πόλεμος
Συριακό Δημοκρατικό Συμβούλιο

Το **Συριακό Δημοκρατικό Συμβούλιο** (αραβικά: مجلس سوريا الديمقراطية, κλασικά συριακά: ܡܘܬܒܐ ܕܣܘܪܝܐ ܕܝܡܩܪܛܝܬܐ, κουρδικά: *Meclîsa Sûriya Demokratîk*) είναι η πολιτική πτέρυγα των Συριακών Δημοκρατικών Δυνάμεων στην de facto αυτόνομη Ροζάβα. Και οι δύο οργανώσεις εργάζονται για την εφαρμογή ενός κοσμικού, δημοκρατικού και ομοσπονδιακού συστήματος για όλη τη Συρία.

## Παραπομπές


## Εξωτερικοί σύνδεσμοι
*

Κατηγορία:Πολιτικά κόμματα της Συρίας
Νίκολα Κάλινιτς (ποδοσφαιριστής)

O **Νίκολα Κάλινιτς** (*Nikola Kalinić*, 5 Ιανουαρίου 1988) είναι Κροάτης ποδοσφαιριστής που αγωνίζονταν στη θέση του επιθετικού. Ήταν μέλος της Εθνικής Κροατίας από το 2008 έως το 2018.

## Καριέρα
### Σε συλλόγους
Ξεκίνησε να αγωνίζεται επαγγελματικά το 2005 στη Χάιντουκ Σπλιτ, όπου έπαιξε μέχρι το 2009. Στη συνέχεια, αγωνίστηκε στην Μπλάκμπερν και το 2011 πήρε μεταγραφή για την Ντνίπρο. Από το 2015 ως το 2018 ανήκε στη Φιορεντίνα και το καλοκαίρι του 2017 παραχωρήθηκε δανεικός στη Μίλαν. Το 2018 έγινε παίκτης της Μίλαν και τον Αύγουστο του ίδιου έτους υπέγραψε στην Ατλέτικο Μαδρίτης, με την οποία κατέκτησε ένα ΟΥΕΦΑ Σούπερ Καπ. Τον Σεπτέμβριο του 2019 παραχωρήθηκε δανεικός στη Ρόμα.
### Στην εθνική ομάδα
Αγωνιζόταν στην Εθνική Κροατίας από το 2008 έως το 2018. Έχει λάβει μέρος στα Euro του 2008, του 2012 και του 2016. Πέτυχε το πρώτο του γκολ με την Κροατία το 2010 σε έναν αγώνα με τη Μάλτα για τα προκριματικά του Euro του 2012. Στο Μουντιάλ 2018 επελέγη στο ρόστερ της ομάδας, όμως την πέμπτη ημέρα της διοργάνωσης εκδιώχθηκε λόγω τραυματισμών.

## Παραπομπές


Κατηγορία:Κροάτες ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές Ατλέτικο Μαδρίτης
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΑΚ Μίλαν
Κατηγορία:Ποδοσφαιριστές Φιορεντίνα
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Χάιντουκ Σπλιτ
Κατηγορία:Ποδοσφαιριστές ΝΚ Ίστρα 1961
Κατηγορία:Ποδοσφαιριστές ΗΝΚ Σίμπενικ
Κατηγορία:Ποδοσφαιριστές Μπλάκμπερν Ρόβερς
Κατηγορία:Ποδοσφαιριστές ΦΚ Ντνίπρο Ντνιπροπετρόφσκ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Πρέμιερ Λιγκ Ουκρανίας
Κατηγορία:Ποδοσφαιριστές Ευρωπαϊκού Πρωταθλήματος 2008
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ρόμα
Αστέρας Παραποτάμου

Ο **Αθλητικός Γυμναστικός Ποδοσφαιρικός Σύλλογος Αστέρας Παραποτάμου** είναι ποδοσφαιρικός σύλλογος με έδρα τον Παραπόταμο του νομού Θεσπρωτίας. Επίσημο έτος ίδρυσης του συλλόγου είναι το 1980 και έχει χρώματα το μπλε και το λευκό. 

Ανήκει στη δύναμη της Ε.Π.Σ. Θεσπρωτίας και αγωνίζεται στην Α΄ Κατηγορία Ε.Π.Σ. Θεσπρωτίας. Έδρα του αποτελεί το Δημοτικό γήπεδο Παραποτάμου.

## Ιστορία
Ο «Αθλητικός Γυμναστικός Ποδοσφαιρικός Σύλλογος Αστέρας Παραποτάμου» ιδρύθηκε το 1980. Συμμετέχει στα τοπικά πρωταθλήματα της Ε.Π.Σ. Θεσπρωτίας και τη σεζόν 1994-95 κατέκτησε για πρώτη φορά το πρωτάθλημα και ανέβηκε στην Δ΄ Εθνική. Υποβιβάστηκε άμεσα στα τοπικά και τη σεζόν 1996-97 κατέκτησε ξανά το πρωτάθλημα και την επάνοδο του στην Δ΄ Εθνική. Ο υποβιβασμός ήταν άμεσος ξανά. 

Την σεζόν 2000-01 κατέκτησε το πρωτάθλημα και συμμετείχε στο ειδικό πρωτάθλημα ανόδου, χωρίς όμως επιτυχία. Το 2002-03 κατέκτησε ξανά το πρωτάθλημα και ανέβηκε στην Δ΄ Εθνική, όπου όμως για ακόμα μια φορά δεν κατάφερε να παραμείνει στην κατηγορία. Το 2010-11 κατέκτησε το πρωτάθλημα, ωστόσο όμως λόγω οικονομικής αδυναμίας δε δήλωσε συμμετοχή στην Δ΄ Εθνική. 

Τη σεζόν 2016-17 κατέκτησε εκ νέου το πρωτάθλημα, κερδίζοντας την άνοδο στην Γ΄ Εθνική για πρώτη φορά στην ιστορία του. Στην πρώτη του συμμετοχή δεν κατάφερε να παραμείνει στην κατηγορία και υποβιβάστηκε.

## Διαδρομή σε εθνικές κατηγορίες

## Τίτλοι και διακρίσεις
* **6** Πρωταθλήματα Α΄ Κατηγορίας Ε.Π.Σ. Θεσπρωτίας: 1994-95, 1996–97, 2000–01, 2002–03, 2010–11, 2016–17
* **2** Κύπελλα Ε.Π.Σ. Θεσπρωτίας: 2003-04, 2006-07
* **1** Σούπερ Καπ Ε.Π.Σ. Θεσπρωτίας: 2017
*Φιναλίστ Κυπέλλου Ε.Π.Σ. Θεσπρωτίας: 1986-87, 1991-92, 1993-94, 1994-95, 1996-97, 2001-02, 2008-09, 2015-16

## Διακεκριμένοι ποδοσφαιριστές
*Χρήστος Τζάνης

## Παραπομπές


Κατηγορία:Αθλητικοί σύλλογοι Θεσπρωτίας
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις αθλητικών συλλόγων το 1980
Κατηγορία:Ιδρύσεις ποδοσφαιρικών ομάδων το 1980
Κρόκος (αποσαφήνιση)

Το όνομα **Κρόκος** μπορεί να αναφέρεται:

* στο φυτό Κρόκος.
* στο μπαχαρικό σαφράνι
* το μυθολογικό πρόσωπο Κρόκος (μυθολογία)
* στον κρόκο αυγού
* στον αστεροειδή 1220 Κρόκος

Αναφέρονται επίσης και οι παρακάτω οικισμοί της Ελλάδας:

*Κρόκος Κοζάνης
*Κρόκος Τήνου
Κρόκος Τήνου

Ο **Κρόκος** είναι ημιορεινός οικισμός της Τήνου στις Κυκλάδες σε υψόμετρο 200 μέτρα.

## Γενικά στοιχεία
Ο Κρόκος βρίσκεται προς τα βόρεια της πόλης της Τήνου (Χώρα) σε απόσταση 9,5 χλμ. βόρεια από αυτήν, επάνω στην ΕΟ Τριπόταμου - Καλλονής και ανάμεσα στα χωριά Σκαλάδος και Λουτρά. Το χωριό είναι κτισμένο σε κατάφυτη ρεματιά πριν το "Λιβάδι της Κώµης" και είναι τόπος καταγωγής της οικογένειας ιατρών Ζαλλώνη του 17ου αιώνα, με πιο γνωστό μέλος της τον ιατροφιλόσοφο Μαρκάκη Ζαλλώνη. Αυτός είναι που έγραψε το 1809 το βιβλίο "Ταξίδι στην Τήνο", το οποίο ήταν η πρώτη απόπειρα καταγραφής της ιστορίας της Τήνου. Έχει χαρακτηριστεί παραδοσιακός οικισμός από το 1988. Θρησκευτικό αξιοθέατο της περιοχής είναι ο Ιερός Καθολικός Ενοριακός Ναός Ευαγγελιστρίας που ανοικοδομήθηκε το 1834. Αναφέρεται επίσημα μετά την Τουρκοκρατία το 1835 να προσαρτάται στον τότε δήμο Περαίας. Σύμφωνα με την απογραφή 2021 έχει πληθυσμό 25 κατοίκους, και σύμφωνα με το σχέδιο Καλλικράτης ανήκει στη Δημοτική Ενότητα Εξωμβούργου του Δήμου Τήνου. 

## Παραπομπές


## Εξωτερικοί σύνδεσμοι
* 

Κατηγορία:Χωριά της περιφερειακής ενότητας Τήνου
Στρατόπεδο Αριφτζάν

Το **στρατόπεδο Αριφτζάν** (αραβικά: معسكر عريفجان, αγγλικά: *Camp Arifjan*) είναι μια εγκατάσταση του Στρατού των Ηνωμένων Πολιτειών στο Κουβέιτ που φιλοξενεί στοιχεία της Πολεμικής Αεροπορίας των ΗΠΑ, του Πολεμικού Ναυτικού των ΗΠΑ, του Σώματος Πεζοναυτών των ΗΠΑ και της Ακτοφυλακής των ΗΠΑ. Το στρατόπεδο χρηματοδοτήθηκε και κατασκευάστηκε από την κυβέρνηση του Κουβέιτ. Στρατιωτικό προσωπικό από το Ηνωμένο Βασίλειο, την Αυστραλία, τον Καναδά, τη Ρουμανία και την Πολωνία έχουν αναπτυχθεί στο χώρο του στρατοπέδου. Το στρατόπεδο Αριφτζάν βρίσκεται νότια της Πόλης του Κουβέιτ και δυτικά από το λιμάνι Σουαΐμπα (στρατιωτικό λιμάνι αποβίβασης/επιβίβασης ή θαλάσσια αποβάθρα) και από το Ναυτικό Σταθμό του Κουβέιτ (KNB). Το στρατόπεδο Αριφτζάν χωρίζεται σε 7 ζώνες.
45/5000

Το στρατόπεδο Αριφτζάν είναι μια στρατιωτική εγκατάσταση των ΗΠΑ που χρησιμοποιείται ως βάση εφοδιασμού, για την ταξινόμηση αεροσκαφών και την αποθήκη επιδιόρθωσης (Δύναμη Κρούσης Αεροπορικής Ταξινόμησης Επισκευής Δραστηριότητας Αποθήκευσης) για όλο το νοτιοδυτικό ασιατικό θέατρο επιχειρήσεων (μέσω του Στρατιωτικού Αεροδρομίου Πάτον), βάση στήριξης ελικοπτέρων εδάφους, θωρακισμένα και μη οχήματα. Τα αμερικανικά στρατιωτικά οχήματα που δεν έλαβαν νέα επιπρόσθετη θωράκιση στις Ηνωμένες Πολιτείες πριν αναπτυχθούν στην Κεντρική Διοίκηση των ΗΠΑ - δεκάδες χιλιάδες - έλαβαν «ενισχυμένη θωράκιση» στο στρατόπεδο Αριφτζάν. Επιπλέον, πολλές χιλιάδες μέλη υπηρεσιών και εργολάβοι περνούν από το στρατόπεδο Αριφτζάν είτε στο δρόμο προς το Ιράκ, το Αφγανιστάν ή σε άλλες χώρες της Νοτιοδυτικής Ασίας. Τα μέλη των υπηρεσιών που υπηρετούν στο στρατόπεδο Αριφτζάν βρίσκονται σε διάφορες καταστάσεις. Πολλοί βρίσκονται εν ενεργεία και τοποθετούνται σε μονοετή Μόνιμη Αλλαγή Σταθμού (PCS), ενώ κάποιοι άλλοι εν ενεργεία τοποθετούνται σε κατάσταση Προσωρινής Αλλαγής Σταθμού (TCS). Επιπλέον, υπάρχουν πολλές μονάδες Φρουράς και Εφεδρείας που υποστηρίζουν διάφορες λειτουργίες στο θέατρο επιχειρήσεων SWA που διατίθενται σε περιοδείες ποικίλου μήκους.

## Παραπομπές


Κατηγορία:Στρατός των ΗΠΑ
Αγία Κυριακή Ικαρίας

Με την ονομασία **Αγία Κυριακή Ικαρίας** αναφέρονται οι οικισμοί :
* Αγία Κυριακή Ευδήλου Ικαρίας
* Αγία Κυριακή Περδικίου Ικαρίας
Σχέσεις Βουλγαρίας-Τουρκίας

Οι **σχέσεις Βουλγαρίας-Τουρκίας** είναι οι διμερείς σχέσεις μεταξύ της Βουλγαρίας και της Τουρκίας. Η Βουλγαρία έχει πρεσβεία στην Άγκυρα, δύο γενικά προξενεία στην Κωνσταντινούπολη και την Αδριανούπολη και μια καγκελαρία στην Μπούρσα. Η Τουρκία έχει πρεσβεία στη Σόφια και δύο γενικά προξενεία στο Πλόβντιβ και το Μπουργκάς. Η Βουλγαρία είναι μέλος της ΕΕ και η Τουρκία είναι υποψήφια για την ΕΕ.

## Δείτε επίσης
* Διεθνείς σχέσεις της Βουλγαρίας
* Διεθνείς σχέσεις της Τουρκίας
* Τούρκοι στη Βουλγαρία
* Βούλγαροι Τούρκοι στη Τουρκία

## Εξωτερικοί σύνδεσμοι
* Τουρκική πρεσβεία στη Σόφια
* Βουλγαρικές πρεσβείες στη Τουρκία
* Σελίδα του Τουρκικού Υπουργείου Εξωτερικών σχετικά με τις σχέσεις με τις Βουλγαρία


Τουρκια
Βουλγαρια
Φρουρά

Η **φρουρά** είναι ο συλλογικός όρος για ένα σώμα στρατευμάτων που σταθμεύει σε μια συγκεκριμένη τοποθεσία, αρχικά για τη φύλαξή της, αλλά έπειτα και για τη χρήση της ως έδρα. Η φρουρά σταθμεύει συνήθως σε μια πόλη, σε μια κωμόπολη, σε ένα οχυρό, σε ένα κάστρο, σε ένα πλοίο ή σε κάτι παρόμοιο. «Πόλη φρούριο» είναι μια κοινή έκφραση για κάθε πόλη κοντά στην οποία εδρεύει μια στρατιωτική βάση.

## Αραβική φρουρά
Οι «πόλεις φρούρια» (αραβικά: حصون) χρησιμοποιήθηκαν κατά τις αραβικές ισλαμικές κατακτήσεις των χωρών της Μέσης Ανατολής από τους αραβο-μουσουλμανικούς στρατούς για να αυξήσουν την κυριαρχία τους σε αυτόχθονες πληθυσμούς.

## Παραπομπές


## Επιπλέον ανάγνωση

**Nouveau Petit Larousse Illustre*, 1952

Κατηγορία:Στρατιωτικοί σχηματισμοί
Κατηγορία:Στρατιωτική ορολογία
Όλα Χάθηκαν

Το ***Όλα Χάθηκαν*** () είναι δραματική ταινία επιβίωσης του 2013 που γράφτηκε και σκηνοθέτησε ο Τζ. Σ. Τσάντορ. Η ταινία ασχολείται με τον Ρόμπερτ Ρέντφορντ ως άνθρωπο που χάθηκε στη θάλασσα. Ο Ρέντφορντ είναι το μοναδικό μέλος του cast και η ταινία έχει πολύ λίγα λόγια. Η ταινία αυτή είναι η δεύτερη μεγάλου μήκους του Τσάντορ, μετά από το "Ο δρόμος του χρήματος" του 2011. Διαγωνίστηκε με τον ανταγωνισμό στο Φεστιβάλ Κινηματογράφου των Καννών το 2013.

Ανάμεσα σε πολλές διακρίσεις, η ταινία ήταν υποψήφια για Όσκαρ Καλύτερου Μοντάζ ήχου (Steve Boeddeker και Richard Hymns) και κέρδισε το βραβείο Χρυσή Σφαίρα καλύτερης πρωτότυπης μουσικής (Άλεξ Ίμπερτ). Ο Ρέντφορντ ήταν υποψήφιος επίσης για την Χρυσή Σφαίρα Καλύτερου Α' Ανδρικού Ρόλου σε δραματική ταινία. Ωστόσο κέρδισε το βραβείο της Ένωσης Κριτικών Κινηματογράφου της Νέας Υόρκης και στην κατηγορία Καλύτερου Α' Ανδρικού Ρόλου.

## Παραπομπες


## Εξωτερικοι συνδεσμοι
* 
* 
* 
* 
* 
* 

Κατηγορία:Ταινίες του 2013
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές ταινίες επιβίωσης
Κατηγορία:Αμερικανικές δραματικές περιπετειώδεις ταινίες
Κατηγορία:Καναδικές ταινίες
Κατηγορία:Καναδικές δραματικές ταινίες
Κατηγορία:Ταινίες γυρισμένες στο Μεξικό
Κατηγορία:Ταινίες παραγωγής FilmNation Entertainment
Κατηγορία:Ταινίες παραγωγής Lions Gate Entertainment
Κατηγορία:Ταινίες παραγωγής Universal Pictures
Κατηγορία:Ταινίες παραγωγής Roadside Attractions
Περίπολος

Η **περίπολος** είναι συνήθως μια ομάδα στρατιωτικών ή στελεχών σωμάτων ασφαλείας, στους οποίους έχει ανατεθεί η παρακολούθηση μιας συγκεκριμένης γεωγραφικής περιοχής. Η περίπολος είναι μικρότερη σε μέγεθος από μια διμοιρία και μπορεί να είναι πεζή ή εποχούμενη, όπως για παράδειγμα μια μικρή έφιππη ή τεθωρακισμένη μονάδα.

## Δείτε επίσης

*Φρουρά

Κατηγορία:Στρατιωτικοί σχηματισμοί
Κατηγορία:Στρατιωτική ορολογία
Σχέσεις Κατάρ και Τουρκίας

Οι **σχέσεις Κατάρ και Τουρκίας** αναφέρονται στις διμερείς σχέσεις μεταξύ του Κράτους του Κατάρ και της Τουρκικής Δημοκρατίας. Τα δύο κράτη καθιέρωσαν διμερείς σχέσεις το 1972. Το Κατάρ διαθέτει πρεσβεία στην Άγκυρα και η Τουρκία διαθέτει πρεσβεία στην Ντόχα.

## Παραπομπές


## Εξωτερικοί σύνδεσμοι
* Πρεσβεία του Κατάρ στην Άγκυρα
* Πρεσβεία της Τουρκίας στην Ντόχα

Κατηγορία:Διμερείς σχέσεις της Τουρκίας
Αιγυπτιακή κρίση (2011–14)

Η **αιγυπτιακή κρίση** ξεκίνησε με την Αιγυπτιακή Επανάσταση του 2011, όταν εκατοντάδες χιλιάδες Αιγύπτιοι βγήκαν στους δρόμους σε ένα ιδεολογικά και κοινωνικά ποικίλο μαζικό κίνημα διαμαρτυρίας και τελικά ανάγκασαν τον επί σειρά ετών πρόεδρο Χόσνι Μουμπάρακ σε παραίτηση από το αξίωμά του. Μία παρατεταμένη πολιτική κρίση ακολούθησε, ενώ Ανώτατο Συμβούλιο των Ενόπλων Δυνάμεων ανέλαβε τον έλεγχο της χώρας μέχρις ότου μια σειρά εκλογικών αναμετρίσεων έφερε την Μουσουλμανική Αδελφότητα στην εξουσία. Ωστόσο, οι διαμάχες μεταξύ του εκλεγμένου ισλαμιστή προέδρου Μοχάμεντ Μόρσι και των κοσμικών συνεχίστηκαν έως ότου οι αντικυβερνητικές διαμαρτυρίες τον Ιούνιο του 2013 οδηγήσουν στην ανατροπή του Μόρσι το 2013, σε μια κίνηση που χαρακτηρίστηκε ως πραξικόπημα ή ως τερματισμό της δεύτερης επανάστασης ή και τα δύο. Ο Αμπντέλ Φατάχ αλ Σίσι, ο οποίος ανακοίνωσε την ανατροπή του Μόρσι, έγινε ο ηγέτης της Αιγύπτου το επόμενο έτος, κερδίζοντας τις εκλογές για την προεδρία σε μια σαρωτική νίκη που οι παρατηρητές της ΕΕ περιέγραψαν ως ελεύθερη αλλά όχι απαραίτητα δίκαιη. Παρ' όλ' αυτά, η εκλογή του Σίσι αναγνωρίστηκε ευρέως και η πολιτική κατάσταση σταθεροποιήθηκε σε μεγάλο βαθμό από τότε που ανέλαβε επίσημα την εξουσία. Ωστόσο, ορισμένες διαμαρτυρίες συνεχίστηκαν παρά την καταστολή της κυβέρνησης. Η κρίση έχει επίσης προκαλέσει μια συνεχιζόμενη εξέγερση υπό την ηγεσία του Ανσάρ Μπάιτ αλ Μακντίς στη χερσόνησο του Σινά, η οποία έγινε όλο και περισσότερο αλληλένδετη με την περιφερειακή σύγκρουση κατά του Ισλαμικού Κράτους του Ιράκ και της Συρίας αργότερα το 2014.

## Παραπομπές


Κατηγορία:Ιστορία της Αιγύπτου
Αιγυπτιακη
Κυβέρνηση της Ισλαμικής Δημοκρατίας του Ιράν

Η **κυβέρνηση της Ισλαμικής Δημοκρατίας του Ιράν** (περσικά: نظام جمهوری اسلامی ایران) είναι η επίσημη ονομασία της κυβέρνησης του Ιράν μετά την ισλαμική επανάσταση. Δύο μήνες μετά τη νίκη της ιρανικής επανάστασης σε δημοψήφισμα, πάνω από το 98% των ιρανών ψηφοφόρων ενέκρινε αυτή την ονομασία για τη χώρα. Αυτή η κυβέρνηση είναι ένα από τα πολλά είδη των ισλαμικών δημοκρατιών, με την πολιτική της δομή, συμπεριλαμβανομένου του ανώτατου ηγέτη, του εκτελεστικού, του νομοθετικού και του δικαστικού συστήματος, καθώς και της Συνέλευσης των Εμπειρογνωμόνων, του Συμβουλίου Διαπιστευτικότητας και των Συμβουλίων των Πόλεων και των Χωριών του Ιράν.

## Δείτε επίσης
*Συμβούλιο των Φρουρών
*Συνέλευση των Εμπειρογνωμόνων
*Ισλαμική Συμβουλευτική Συνέλευση

## Παραπομπές


## Εξωτερικοί σύνδεσμοι
*

Κατηγορία:Πολιτική του Ιράν
Ισλαμική Συμβουλευτική Συνέλευση

Η **Ισλαμική Συμβουλευτική Συνέλευση** (), επίσης γνωστή ως **Ιρανικό Κοινοβούλιο** ή **Ματζλίς**, είναι το εθνικό νομοθετικό σώμα του Ιράν. Το κοινοβούλιο διαθέτει σήμερα 290 αντιπροσώπους, οι οποίοι μεταβλήθηκαν από τις προηγούμενες 272 έδρες μετά τις εκλογές της 18ης Φεβρουαρίου 2000. Οι πιο πρόσφατες εκλογές έλαβαν χώρα την 1 και 10 Μαρτίου του 2024.

## Δείτε επίσης
* Συμβούλιο των Φρουρών
* Συνέλευση των Εμπειρογνωμόνων

## Παραπομπές


## Εξωτερικοί σύνδεσμοι
* 
* 

Κατηγορία:Πολιτική του Ιράν
Σχέσεις Αιγύπτου και Τουρκίας

Οι **σχέσεις Αιγύπτου και Τουρκίας** αναφέρονται στις διμερείς σχέσεις μεταξύ της Αραβικής Δημοκρατίας της Αιγύπτου και της Τουρκικής Δημοκρατίας. Η Αίγυπτος και η Τουρκία δεσμεύονται από ισχυρούς θρησκευτικούς, πολιτιστικούς και ιστορικούς δεσμούς, ενώ οι διπλωματικοί δεσμοί μεταξύ των δύο χωρών παρέμειναν εξαιρετικά φιλικοί αν και μερικές φορές εξαιρετικά ευάλωτοι. Η Αίγυπτος διαθέτει πρεσβεία στην Άγκυρα και η Τουρκία διαθέτει πρεσβεία στο Κάιρο.

## Εξωτερικοί σύνδεσμοι
* Πρεσβεία της Τουρκίας στο Κάιρο

Κατηγορία:Διμερείς σχέσεις της Τουρκίας
Κατηγορία:Διμερείς σχέσεις της Αιγύπτου
Βαλετόα Σουαλαούβι Β΄

Ο **Βαλετόα Σουαλαούβι Β΄** (Va'aleto'a Sualauvi II, 29 Απριλίου 1947-) είναι ο Ο Λε Άο Ο Λε Μάλο (αρχηγός κράτους) των Σαμόα, στην εξουσία από το 2017. Έχει διατελέσει *Tuimaleali'ifano* από το 1977. Οι άλλοι του τίτλοι είναι * Tui A'ana* και *Tama'aiga*. Στις 23 Αυγούστου 2022 διορίστηκε εκ νέου ως αρχηγός κράτους για μια ακόμη πενταετή θητεία.

## Σταδιοδρομία
Είναι μέλος της δυναστείας των Taua'ana. Είναι δισέγγονος ενός από τους ηγέτες των Μάου α Πούλε, του Τουιμελεαλιφάνο Φαολόι και ανιψιός του αρχικού μέλους του Συμβουλίου των Αντιπροσώπων, Τουιμεαλιφάνο Σουτιπατίπα Β΄. Εργάστηκε ως δικηγόρος και προηγουμένως ήταν αρχηγός της Αστυνομίας των Σαμόα, Επιθεωρητής και καθηγητής μέσης εκπαίδευσης. Ήταν αξιωματικός της αστυνομίας στη Νέα Ζηλανδία για τρία χρόνια. Υπηρέτησε, επίσης μεταξύ άλλων, ως δικηγόρος στο Ανώτατο Δικαστήριο των Σαμόα. Είναι πρεσβύτερος διάκονος και επίσης ιεροκήρυκας για το χωριό Ματαουτού Φαλελατάι και έχει κάνει κηρύγματα στην Αυστραλία και τη Νέα Ζηλανδία για την Χριστιανική Εκκλησιαστική Εκκλησία της Σαμόα. Ήταν μέλος του Συμβουλίου των Αντιπροσώπων του αρχηγού του Κράτους από το 1993 έως το 2001 και από το 2004.

## Αρχηγός κράτους
Ορκίστηκε ως Ο Λε Άο Ο Λε Μάλο στις 21 Ιουλίου 2017.

Τον Μάιο του 2021, ο Σουαλάουβι ζήτησε να ανακληθούν τα αποτελέσματα των εκλογών του 2021 και προκήρυξε νέες εκλογές.
 Η απόφαση ανατράπηκε από το Ανώτατο Δικαστήριο της Σαμόα στις 17 Μαΐου 2021. Στη συνέχεια, ο Σουαλάουβι εξέδωσε μια διακήρυξη για να αποτρέψει τη συνεδρίαση της Νομοθετικής Συνέλευσης της Σαμόα, προκαλώντας συνταγματική κρίση.

Τον Ιούλιο του 2022 η θητεία του παρατάθηκε μέχρι την επόμενη κοινοβουλευτική συνεδρίαση τον Αύγουστο.

Στις 23 Αυγούστου 2022 διεξήχθη έμμεση εκλογή του αρχηγού κράτους και ο Σουαλαούβι επανεξελέγη χωρίς αντίπαλο. Τον είχε ονομάσει ως υποψήφιο η πρωθυπουργός Φιαμέ Ναόμι Ματαάφα.

## Εκπαίδευση
Είναι κάτοχος πτυχίου νομικής από το Εθνικό Πανεπιστήμιο της Αυστραλίας και διπλώματος στις Θεολογικές Σπουδές από τη Θεολογική Σχολή Μαλούα.

## Αναφορές


Κατηγορία:Αρχηγοί κράτους των Σαμόα
Κατηγορία:Ηγέτες εν ενεργεία
Διακλαδική δύναμη κρούσης

H **Διακλαδική δύναμη κρούσης** είναι ένας «κοινός» (πολλαπλών υπηρεσιών) ad hoc στρατιωτικός σχηματισμός. Ο όρος δύναμη κρούσης προέκυψε από το Πολεμικό Ναυτικό των Ηνωμένων Πολιτειών κατά την έναρξη του Δευτέρου Παγκοσμίου Πολέμου στον Ειρηνικό.

## Επιπλέον ανάγνωση
*Center for Naval Analysis, Joint Task Force Operations since 1983 , CRM94-42, July 1994
*Timothy M. Bonds, Myron Hura, Thomas-Durrell Young, 'Enhancing Army Joint Force Headquarters Capabilities,' Santa Monica, CA; RAND Corporation, 2010 - includes list of joint task forces
*Roberts, John. Safeguarding the Nation: The Story of the Modern Royal Navy. Seaforth Publishing, 2009. Includes mention of a number of RN task groups.

Κατηγορία:Στρατιωτικοί σχηματισμοί
Κατηγορία:Στρατιωτική ορολογία
Ενοποιημένη διοίκηση μάχης

Με τον όρο **ενοποιημένη διοίκηση μάχης** (αγγλικά: *unified combatant command*, UCC) αναφέρεται η κάθε μία από τις διοικήσεις του Υπουργείου Άμυνας των ΗΠΑ που αποτελείται από δυνάμεις από τουλάχιστον δύο στρατιωτικούς κλάδους και έχει μια ευρεία και συνεχιζόμενη αποστολή. Αυτές οι διοικήσεις έχουν καθιερωθεί για την αποτελεσματική διαχείρηση και τον έλεγχο των στρατιωτικών δυνάμεων των ΗΠΑ, ανεξάρτητα από τον κλάδο της υπηρεσίας, σε ειρήνη και πόλεμο. Οργανώνονται είτε σε γεωγραφική βάση (γνωστή ως "περιοχή ευθύνης", AOR) είτε σε λειτουργική βάση, όπως ειδικές αποστολές, σχεδιασμός ισχύος ή μεταφορά. Οι UCC είναι "κοινές" εντολές με συγκεκριμένα σήματα που υποδηλώνουν την υπαγωγή τους.

## Παραπομπές


## Εξωτερικοί σύνδεσμοι
*Unified Command Plan  Department of Defense

Κατηγορία:Στρατός των ΗΠΑ
Κατηγορία:Στρατιωτική ορολογία
Κεντρική Διοίκηση των ΗΠΑ

Η **Κεντρική Διοίκηση των Ηνωμένων Πολιτειών** (αγγλικά: *United States Central Command*, USCENTCOM ή CENTCOM) είναι ενοποιημένη διοίκηση μάχης του Υπουργείου Άμυνας των ΗΠΑ. Ιδρύθηκε το 1983, αναλαμβάνοντας τις ευθύνες της Κοινής Επιχειρησιακής Διακλαδικής Δύναμης Κρούσης (RDJTF) του 1980.

Η περιοχή ευθύνης CENTCOM (AOR) περιλαμβάνει χώρες της Μέσης Ανατολής, τμήματα της βόρειας Αφρικής και της Κεντρικής Ασίας, κυρίως το Αφγανιστάν και το Ιράκ. Η CENTCOM υπήρξε η κύρια αμερικανική παρουσία σε πολλές στρατιωτικές επιχειρήσεις, όπως ο Πόλεμος του Κόλπου (Επιχείρηση Καταιγίδα της Ερήμου, 1991), ο Πόλεμος στο Αφγανιστάν (Επιχείρηση Διαρκής Ελευθερία, 2001–2014) και ο Πόλεμος στο Ιράκ (Επιχείρηση Ιρακινή Ελευθερία, 2011). Από το 2015, οι δυνάμεις της CENTCOM αναπτύσσονται κυρίως στο Αφγανιστάν (Επιχείρηση Ξεκάθαρη Υποστήριξη, 2015-σήμερα), στο Ιράκ και στη Συρία (Επιχείρηση Εγγενής Λύση, 2014–σήμερα) στην υποστήριξη και την παροχή συμβουλών και βοηθητικών ρόλων.

Από τις έξι αμερικανικές περιφερειακές διοικήσεις μάχης, η CENTCOM είναι μεταξύ των τριών με κεντρικά γραφεία έξω από τον τομέα δραστηριότητάς της (οι άλλες δύο είναι η USAFRICOM και η USSOUTHCOM). Η κεντρική έδρα της CENTCOM βρίσκεται στην αεροπορική βάση Μακντίλ, στην Τάμπα της Φλόριντα. Ένα κεντρικό γραφείο έδρας ιδρύθηκε το 2002 στο στρατόπεδο Ας Σαϊλίγια στη Ντόχα του Κατάρ, το οποίο το 2009 μεταφέρθηκε σε προωθημένο αρχηγείο στην αεροπορική βάση Αλ Ουντεΐντ στο Κατάρ.

## Παραπομπές


## Εξωτερικοί σύνδεσμοι
*

Κατηγορία:Στρατός των ΗΠΑ
Κατηγορία:Πόλεμος στο Αφγανιστάν 2001 - 2021
Γκνιλάνε

Το **Γκνιλάνε** (Σερβικά: Гњилане) ή **Τζιλάν** (Αλβανικά: *Gjilan* και *Gjilani*)  είναι πόλη και δήμος που βρίσκεται στην επαρχία Τζιλάν στο ανατολικό Κοσσυφοπέδιο. Σύμφωνα με την απογραφή του 2011, η πόλη Τζιλάν έχει 54.239 κατοίκους, ενώ ο δήμος έχει 90.178 κατοίκους.

## Πληθυσμός
Η συντριπτική πλειοψηφία του πληθυσμού είναι Αλβανοί, ακολουθούμενοι από Σέρβους και μικρό αριθμό μειονοτήτων. Υπάρχουν, μεταξύ άλλων, 978 Τούρκοι ή το 1% του πληθυσμού του ευρύτερου δήμου. Ο αριθμός των Σέρβων μειώθηκε εξαιτίας του μερικού μποϊκοτάζ και της δημιουργίας του δήμου της σερβικής μειονότητας της πόλης Πάρτες.

## Σημειώσεις

## Παραπομπές


## Εξωτερικοί σύνδεσμοι
*
*

Κατηγορία:Πόλεις του Κοσσυφοπεδίου
Κατηγορία:Δήμοι του Κοσσυφοπεδίου
Ουρόσεβατς

Το **Ουρόσεβατς** (σερβικά: Урошевац) ή **Φεριζάι** (αλβανικά: *Ferizaj*) είναι πόλη και δήμος που βρίσκεται στην επαρχία Φεριζάι του Κοσσυφοπεδίου. Σύμφωνα με την απογραφή του 2011, η πόλη έχει 42.628 κατοίκους, ενώ ο ευρύτερος δήμος έχει 108.610 κατοίκους.

## Δημογραφικά
Η πόλη είχε πληθυσμό περίπου 70.000 κατοίκων τη δεκαετία του 1990, αλλά έχει αυξηθεί σημαντικά λόγω της αλβανικής μετανάστευσης από την ύπαιθρο και από τα μέρη της νότιας Σερβίας. Το 1998, πριν από τον πόλεμο του Κοσσυφοπεδίου το 1999, ο πληθυσμός καταγράφηκε ως 57.421, εκ των οποίων το 82.1% ήταν Αλβανοί, 9.4% Σέρβοι και το υπόλοιπο από διάφορες άλλες εθνικές κοινότητες. 139.800.

Το ακριβές ποσοστό για τον πληθυσμό του δήμου μπορεί να δωθεί μόνο κατ' εκτίμηση, καθώς η πιο πρόσφατη απογραφή πραγματοποιήθηκε το 1991. Ωστόσο, το 2015 οι δημοτικές αρχές εκτιμούν ότι ο πληθυσμός ανέρχεται σε 108.610. Η πλειοψηφία, περίπου 100.000, είναι Αλβανοί του Κοσσυφοπεδίου. Οι άλλοι ήταν: Ασκαλί (3.500), Ρόμα (200), Γκοράνι (150), Βόσνιοι (60) και άλλες κοινότητες (40), συμπεριλαμβανομένων των Τούρκων.

## Σημειώσεις

## Παραπομπές


## Εξωτερικοί σύνδεσμοι
*
*

Κατηγορία:Πόλεις του Κοσσυφοπεδίου
Κατηγορία:Δήμοι του Κοσσυφοπεδίου
Κατηγορία:Γκεγκερία
Δύναμη κρούσης

H **Δύναμη Κρούσης** είναι μια μονάδα ή ένας σχηματισμός που έχει δημιουργηθεί για να λειτουργεί σε μία καθορισμένη εργασία ή δραστηριότητα. Αρχικά εισήχθη από το Πολεμικό Ναυτικό των Ηνωμένων Πολιτειών, αλλά ο όρος πλέον έχει ευρεία χρήση και είναι ένα τυποποιημένο μέρος της ορολογίας του ΝΑΤΟ. Πολλές μη στρατιωτικές οργανώσεις δημιουργούν τώρα «δυνάμεις κρούσης» ή ομάδες εργασίας για προσωρινές δραστηριότητες που θα μπορούσαν κάποτε να εκτελεστούν από *ad hoc* επιτροπές.

## Δείτε επίσης
*Διακλαδική δύναμη κρούσης

## Επιπλέον ανάγνωση
*Timothy M. Bonds, Myron Hura, Thomas-Durrell Young, 'Enhancing Army Joint Force Headquarters Capabilities,' Santa Monica, CA; RAND Corporation, 2010 - includes list of joint task forces

Κατηγορία:Στρατιωτικοί σχηματισμοί
Κατηγορία:Στρατιωτική ορολογία
Πόλεμος του Αφγανιστάν (2001-2021)

Ο **Πόλεμος στο Αφγανιστάν** (2001–2021) ήταν η μακροβιότερη ένοπλη σύρραξη των αρχών του 21ου αιώνα, (19 έτη, 10 μήνες) αλλά και ο πιο μακροχρόνιος πόλεμος στην στρατιωτική ιστορία των Η.Π.Α..  Διεξήχθη ανάμεσα στις Η.Π.Α. και τους Συμμάχους τους και στο Ισλαμικό Εμιράτο του Αφγανιστάν - γνωστό ως Ταλιμπάν, και έληξε με την απόσυρση των αμερικανικών στρατευμάτων από το Αφγανιστάν και την επανίδρυση του Ισλαμικού Εμιράτου.

Ο πόλεμος ξεκίνησε μετά την άρνηση των Ταλιμπάν, οι οποίοι ήταν στην εξουσία του Αφγανιστάν, τότε, να εκδώσουν τον Οσάμα μπιν Λάντεν, ιθύνοντα νου των  τρομοκρατικών επιθέσεων της 11ης Σεπτεμβρίου 2001 στη Νέα Υόρκη, όπως παραδέχτηκε ο ίδιος το 2004, και ηγέτη της Αλ Κάιντα. Οι ΗΠΑ εισβάλλουν στη χώρα, υποστηριζόμενες στην αρχή μόνο από το Ηνωμένο Βασίλειο και τον Καναδά  και αργότερα από ένα συνασπισμό από 40 χώρες, συμπεριλαμβανομένων όλων των μελών του ΝΑΤΟ.

Αν και δεν κατάφεραν να συλλάβουν τον Οσάμα μπιν Λάντεν, που διέφυγε στα βουνά του Ινδικού Καυκάσου, οι αμερικανικές δυνάμεις παρέμειναν στη χώρα, και δημιουργήσαν υπό την αιγίδα του Συμβουλίου Ασφαλείας του ΟΗΕ, την Διεθνή Δύναμη Αρωγής για την Ασφάλεια εκδιώκοντας τους Ταλιμπάν από την εξουσία, και εγκαθιδρύοντας το Μεταβατικό Ισλαμικό Κράτος του Αφγανιστάν (2002) στην αρχή, και την Ισλαμική Δημοκρατία του Αφγανιστάν (2004), έπειτα. Από την πλευρά τους, οι Ταλιμπάν, αφού αναδιοργανώθηκαν υπό την ηγεσία του μουλά Μοχάμεντ Ομάρ, από το 2003 αρχίζουν ανταρτοπόλεμο εναντίον της Αφγανικής κυβέρνησης και των Δυτικών. Οι αντεπιθέσεις των Ταλιμπάν ήταν ιδιαίτερα επιτυχημένες, καταφέρνοντας μέχρι το 2007 να επανακαταλάβουν μεγάλες περιοχές του Αφγανιστάν. Οι Αμερικανοί και οι Σύμμαχοί τους, ενίσχυαν συνεχώς την στρατιωτική τους δύναμη, φτάνοντας το 2011, να διατηρούν 140.000 στρατιώτες στην χώρα.

Όταν τελικά έγινε δυνατή η σύλληψη και η θανάτωση του Οσάμα μπιν Λάντεν το 2011, άρχισαν οι διεργασίες για τον τερματισμό του πολέμου. Το 2014 το ΝΑΤΟ απέσυρε τη Διεθνή Δύναμη Αρωγής για την Ασφάλεια, μεταφέροντας την ευθύνη στην Αφγανική κυβέρνηση πλέον. Για το σκοπό αυτό, και για βοηθήσει την αφγανική κυβέρνηση και τις αφγανικές ένοπλες δυνάμεις, με την παροχή τεχνογνωσίας, εξοπλισμού και εκπαίδευσης, δημιούργησε την Αποστολή Αποφασιστικής Υποστήριξης. Οι διαδικασίες ειρήνευσης της χώρας συνεχίστηκαν και τα επόμενα χρόνια, και τελικά κατέληξαν στη Συμφωνία της Ντόχας, τον Φεβρουάριο του 2020, όπου οι ΗΠΑ και το ΝΑΤΟ από τη μια, και οι Ταλιμπάν από την άλλη, υπέγραψαν συμφωνία ανακωχής. Οι ΗΠΑ ανέλαβαν να αποσύρουν τα στρατεύματά τους μέχρι το καλοκαίρι του 2021, και οι Ταλιμπάν να απέχουν από οποιαδήποτε ένοπλη ενέργεια εναντίον των αμερικανικών και αφγανικών δυνάμεων. Ο πόλεμος έληξε, και τυπικά, στις 30 Αυγούστου 2021.

Όταν άρχισε η αποχώρηση των αμερικανικών στρατευμάτων, οι Ταλιμπάν σταδιακά κατέλαβαν και πάλι και το Αφγανιστάν και την εξουσία.

## Παραπομπές


## Εξωτερικοί σύνδεσμοι
* 
*Afghanistan profile – A chronology of key events as provided by BBC
Γκίντο Βεστερβέλε

Ο **Γκίντο Βεστερβέλε** (*Guido Westerwelle*, 27 Δεκεμβρίου 1961 - 18 Μαρτίου 2016) ήταν Γερμανός πολιτικός. Ήταν ιδρυτικό μέλος και από το 1983 ως το 1988 πρόεδρος των Νέων Φιλελεύθερων (Junge Liberale). Από το 1994 ως το 2001 ήταν γενικός γραμματέας και από το 2001 ως το 2011 πρόεδρος του Ελεύθερου Δημοκρατικού Κόμματος (FDP). Επίσης, ο Βεστερβέλε ήταν από το 2006 ως το 2009 αρχηγός της κοινοβουλευτικής ομάδας του FDP και αρχηγός της Αξιωματικής Αντιπολίτευσης στη Γερμανική Βουλή. Από το 2009 ως το 2013 ήταν υπουργός Εξωτερικών στη δεύτερη κυβέρνηση της Άνγκελα Μέρκελ. Όντας υπουργός, διετέλεσε από την ανάληψη των καθηκόντων του μέχρι τον Μάιο του 2011 αναπληρωτής καγκελάριος ή, στην καθομιλουμένη, αντικαγκελάριος.

## Προσωπική ζωή
Στις 20 Ιουλίου του 2004, ο Βεστερβέλε παρευρέθηκε στα πεντηκοστά γενέθλια της Άνγκελα Μέρκελ συνοδευόμενος από τον σύντροφό του, Μίχαελ Μροντς. Ήταν η πρώτη φορά που παρευρέθηκε σε δημόσια εκδήλωση με τον σύντροφό του και θεωρήθηκε ως δημόσιο coming out. Το ζευγάρι επισημοποίησε τη συμβίωσή του στις 17 Σεπτεμβρίου του 2010 σε μία ιδιωτική τελετή στη Βόννη.
## Θάνατος
Στις 20 Ιουνίου του 2014, δημοσιεύτηκε ότι ο Βεστερβέλε έπασχε από οξεία μυελογενή λευχαιμία. Υποβλήθηκε σε χημειοθεραπείες και σε μεταμόσχευση μυελού των οστών. Η τελευταία φορά που εμφανίστηκε δημοσίως ήταν τον Νοέμβριο του 2015, παρουσιάζοντας ένα βιβλίο για την αντιμετώπιση του καρκίνου του αίματος με τίτλο *Zwischen zwei Leben* (*Ανάμεσα σε δύο ζωές*). Ο Βεστερβέλε πέθανε από την ασθένεια στην Κολωνία στις 18 Μαρτίου του 2016, σε ηλικία 54 ετών.
## Παραπομπές


Κατηγορία:Γερμανοί πολιτικοί
Κατηγορία:Γερμανοί αντικαγκελάριοι
Κατηγορία:Υπουργοί Εξωτερικών της Γερμανίας
Κατηγορία:ΛΟΑΤ πρόσωπα από τη Γερμανία
Κατηγορία:Γερμανοί δικηγόροι
Κατηγορία:ΛΟΑΤ Χριστιανοί
Αγιατολάχ

Ο **Αγιατολάχ** (περσικά: آيتالله, αραβικά: آية الله, κυριολεκτικά: «Σημάδι του Θεού» ή «Θεϊκό Σημάδι») είναι ένας υψηλόβαθμος τίτλος που δίδεται σε δωδεκαδιστές σιίτες κληρικούς. Ήρθε σε ευρεία χρήση τον 20ο αιώνα. Αυτοί που φέρουν τον τίτλο είναι ειδικοί σε μουσουλμανικές σπουδές, όπως η νομολογία, η ανάγνωση του Κορανίου και η φιλοσοφία, και συνήθως διδάσκουν σε μουσουλμανικά σεμινάρια. Η επόμενη κατώτερη βαθμίδα είναι ο χοτζατολεσλάμ.

Αρχικά χρησιμοποιήθηκε ως τίτλος που απονεμήθηκε με λαϊκή/κληρική αναγνώριση σε έναν μικρό αριθμό από τους πιο διακεκριμένους *μαριά' ατ-τακλίντ* *[[Ιζτιχάντ|μουτζαχίντ]]*, αλλά υπέστη «πληθωρισμό» μετά την Ιρανική Επανάσταση του 1979, όταν άρχισε να χρησιμοποιείται για «οποιονδήποτε καθιερωμένο μουτζαχίντ». Μέχρι το 2015, επεκτάθηκε περαιτέρω ώστε να περιλαμβάνει οποιονδήποτε μαθητή είχε περάσει τις τελικές εξετάσεις Μουτζαχίντ, οδηγώντας σε «χιλιάδες» Αγιατολάχ. 

Ο τίτλος δεν χρησιμοποιείται από τη σουνιτική κοινότητα του Ιράν, καθώς οι Σουνίτες δεν πιστεύουν ότι ο Μωάμεθ όρισε έναν θεϊκά διορισμένο διάδοχο. 

Στον Δυτικό κόσμο —ιδιαίτερα μετά την Ιρανική Επανάσταση του 1979— συνδέθηκε με τον Ρουχολάχ Χομεϊνί, ο οποίος ήταν τόσο γνωστός που συχνά αναφερόταν ως «Ο Αγιατολάχ».

## Αναφορές

### Παραπομπές


### Βιβλιογραφία

* 
* 
* 
* 
* 

Κατηγορία:Σιιτικό Ισλάμ
Στρατός Ξηράς της Ισλαμικής Δημοκρατίας του Ιράν

Ο **Στρατός Ξηράς της Ισλαμικής Δημοκρατίας του Ιράν** (περσικά: نیروی زمینی ارتش جمهوری اسلامی ایران), με το ακρωνύμιο «ΝΕΖΑΤΖΑ» (نزاجا) είναι οι χερσαίες δυνάμεις του Στρατού της Ισλαμικής Δημοκρατίας του Ιράν. Το 2007, ο τακτικός ιρανικός στρατός εκτιμάται ότι είχε 350.000 υπαλλήλους (220.000 στρατιωτικοί και 130.000 λοιποί επαγγελματίες) και περίπου 350.000 ως εφεδρεία για συνολικά 700.000 στρατιώτες σύμφωνα με το CSIS. Οι στρατιωτικοί υπηρετούν για 21 μήνες και έχουν επαγγελματική στρατιωτική εκπαίδευση.

## Παραπομπές


## Επιπλέον ανάγνωση
*Steven R. Ward, Immortal: a military history of Iran and its armed forces, Georgetown University Press, 2009, , 
* Kaveh Farrokh, Iran at War: 1500-1988, Osprey Hardcover, released 24 May 2011; .
*Gregory F. Rose, The Post-Revolutionary Purge of Iran's Armed Forces: A Revisionist Assessment, Iranian Studies, Vol. 17, No. 2/3 (Spring - Summer, 1984), pp.&nbsp;153–194.
*Ẕukāʼ, Yaḥyá, The Imperial Iranian Army from Cyrus to Pahlavi, Imperial Iranian Armed Forces Committee for the Celebration of the 2,500th Anniversary of the Founding of the Persian Empire, 1970.
*Peter Oborne and David Morrison, A Dangerous Delusion, 2013. Review by Michael Axworthy, The Daily Telegraph, 27 Apr 2013.
*Lieutenant Colonel A. Pavlov, "Iran's Ground Forces," Zarubezhnoye Voyennoye Obozreniye, no. 10 (October 1987), translated in Joint Publications Research Service-UFM-88-003, May 9, 1988, 13.

Ε
Διεθνής αναγνώριση του Ισραήλ

Η **διεθνής αναγνώριση του Ισραήλ** αναφέρεται στη διπλωματική αναγνώριση του Κράτους του Ισραήλ, το οποίο ιδρύθηκε με την Ισραηλινή Διακήρυξη Ανεξαρτησίας στις 14 Μαΐου 1948. Το καθεστώς του Ισραήλ αμφισβητείται λόγω της ισραηλινοπαλαιστινιακής σύγκρουσης. Εκτός των 192 κρατών μελών του ΟΗΕ, τα άλλα 161 αναγνωρίζουν σήμερα το Ισραήλ.

## Ιστορία
Στις 14 Μαΐου 1948 ιδρύθηκε το Κράτος του Ισραήλ με την Ισραηλινή Διακήρυξη Ανεξαρτησίας. Ο Αραβικός Σύνδεσμος και οι αραβικές χώρες αντιτίθονταν σε οποιαδήποτε διαίρεση της Παλαιστίνης και στην εγκαθίδρυση του Ισραήλ και ανέλαβαν στρατιωτική δράση εναντίον του νεοσυσταθέντος κράτους κατά τον αραβοϊσραηλινό πόλεμο του 1948.

## Παρούσα κατάσταση
Επί του παρόντος, συνολικά 25 κράτη μέλη των Ηνωμένων Εθνών δεν αναγνωρίζουν το κράτος του Ισραήλ: 14 από τα 21 μέλη του ΟΗΕ στον Αραβικό Σύνδεσμο: Αλγερία, Κομόρες, Τζιμπουτί, Ιράκ, Κουβέιτ, Λίβανος, Λιβύη, Κατάρ, Σαουδική Αραβία, Σομαλία, Συρία, Τυνησία και Υεμένη. 9 επιπλέον μέλη του Οργανισμού Ισλαμικής Συνεργασίας: Αφγανιστάν, Μπανγκλαντές, Μπρουνέι, Ινδονησία, Ιράν, Μαλαισία, Μάλι, Νίγηρας και Πακιστάν. Άλλες χώρες που δεν αναγνωρίζουν το Ισραήλ είναι η Κούβα και η Βόρεια Κορέα. Το 2002, ο Αραβικός Σύνδεσμος πρότεινε την αναγνώριση του Ισραήλ από τις αραβικές χώρες ως μέρος της επίλυσης της ισραηλινοπαλαιστινιακής ισραηλινοπαλαιστινιακή σύγκρουσης στην Αραβική Ειρηνευτική Πρωτοβουλία.

## Παραπομπές


Κατηγορία:Διεθνείς σχέσεις του Ισραήλ
Σχέσεις Ισραήλ-Καμπότζης

Οι **σχέσεις Ισραήλ-Καμπότζης** είναι οι επίσημες σχέσεις μεταξύ Καμπότζης και Ισραήλ. Και οι δύο χώρες καθιέρωσαν διπλωματικούς δεσμούς το 1960. Ωστόσο, το Ισραήλ διέκοψε τις σχέσεις του με την Καμπότζη το 1975 εξαιτίας της άνοδος του βάρβαρου καθεστώτος των Ερυθρών Χμερ. Οι σχέσεις αποκαταστάθηκαν το 1993. Παρά τις υπάρχοντες διπλωματικές σχέσεις μεταξύ των χωρών, το Ισραήλ δεν έχει πρεσβεία στην Καμπότζη και η Καμπότζη δεν έχει πρεσβεία στο Ισραήλ. Αντ΄ αυτού, η ισραηλινή πρεσβεία στην Μπανγκόκ της Ταϊλάνδης είναι επίσης διαπιστευμένη στην Καμπότζη.

Υπάρχουν μεγάλες ομάδες Καμποτζιανών φοιτητών που μελετούν τη γεωργία στο Ισραήλ.

Τον Δεκέμβριο του 2014 αναφέρθηκε ότι εκπρόσωποι του βασιλιά της Καμπότζης θα επισκέπτονταν το Ισραήλ.

Το εμπορικό επιμελητήριο Ισραήλ-Καμπότζης ιδρύθηκε το 2010.

## Στρατιωτικοί δεσμοί
Το 2016 τρεις εργαζόμενοι του Καμποτζιανού Κέντρου Δράσης Ναρκών (ΚΚΔΜ) επισκέφθηκαν το Ισραήλ για να ελέγξουν τη δυνατότητα να εργαστούν στη χώρα. Το 2017, η ισραηλινή κυβέρνηση υπέγραψε τετράμηνη συμφωνία με το Κέντρο. Στα πλαίσια αυτής της Συμφωνίας, 23 υπάλληλοι του Κέντρου και 12 ειδικά εκπαιδευμένοι σκύλοι θα έρθουν στο Ισραήλ και θα βοηθήσουν στην απομάκρυνση των παλιών ναρκών, ιδίως στην έρημο Αράβα.

## Παραπομπές


Κατηγορία:Διμερείς σχέσεις του Ισραήλ
Κατηγορία:Πολιτική της Καμπότζης
Σχέσεις Ισραήλ-Φίτζι

Οι **σχέσεις Φίτζι-Ισραήλ** ιδρύθηκαν το 1970. Η πρώτη μεγάλη επίσκεψη στο Ισραήλ από αξιωματούχο του Φίτζι πραγματοποιήθηκε το 1978.

Οι σχέσεις μεταξύ Ισραήλ και Φίτζι είναι γενικά φιλικές, με τα Φίτζι να υποστηρίζει το Ισραήλ σε διεθνή φόρουμ. Το 2016, ο ισραηλινός πρωθυπουργός Μπενιαμίν Νετανιάχου συναντήθηκε με τον Πρωθυπουργό του Φίτζι Τζοσάια Βορέκε Μπαϊνιμαράμα και τον ευχαρίστησε για τη στήριξη του Φίτζι προς το Ισραήλ. Ο Μπαϊνιμαράμα ευχαρίστησε επίσης τον Νετανιάχου για την βοήθεια που έχει προσφέρει το Ισραήλ στο Φίτζι, συμπεριλαμβανομένης της ανθρωπιστικής βοήθειας και της ανασυγκρότησης των υποδομών στο νησί Οβαλάου.

Τον Ιούλιο του 2017, μια ισραηλινή αντιπροσωπεία ιατρών και νοσηλευτών έφτασε στα Φίτζι, παρέχοντας ανθρωπιστική βοήθεια. Οι δύο χώρες συμφώνησαν επίσης να συνεργαστούν στον τομέα της γεωργίας.

## Παραπομπές


Φιτζι
Ισραηλ